### Resumé

[adresse] har i skrivelse januar 2025 anmodet om en kommunegaranti for lån i Kommunekredit til diverse anlægsprojekter i 2025. Der ønskes tilsagn om en kommunegaranti på 5.178.346 kr.

### Sagsfremstilling

[adresse] påregner at igangsætte diverse anlægsprojekter i 2025, herunder renovering af ledningsnet samt udskiftning af ventiler.

[adresse] anmoder derfor om en kommunegaranti på samlet 5.178.346 kr. til finansiering af disse projekter. Anlægsprojekterne er nærmere beskrevet nedenfor.

|  |  |
| --- | --- |
| **Kommunegaranti til lån i 2025** | |
|  |  |
| **Distribution:** | **2025** |
|  | |
| **Ledningsnet:** | |
| **Udskiftning af ventiler i ledningsnettet** Der er konstateret ventiler, der ikke lukker tæt, hvilket er et problem, når der skal findes lækager og repareres i nettet. Der afsættes de kommende år årligt 100.000 kr. til udskiftningen | 100.000 |
| **Ledning under banen fra [adresse] til [adresse] ved ”Fabers Stue”** Gammel ledning, der er kritisk for hele forsyningen i området syd og øst for Grangaard | 4.053.346 |
| **Hovedpumper Grønnegade** JVV har pt. 3 pumper i kælderen på [adresse].  Pumpe 1: En gammel fra 1960’erne, jævnstrømspumpe, ikke tidssvarende.  Pumpe 2: ”Sommerpumpen” Er fra 1985. Kan kun klare mængderne om sommeren.  Pumpe 3: Hovedpumpen. Er fra ca. 2004. Kan klare mængderne hele året.  Hvis pumpe 3 fejler eller havarerer helt, kan de 2 øvrige pumper med nød og næppe klare opgaven, men det er ikke en holdbar løsning. Umiddelbart vil løsningen være at skifte Pumpe 1 og Pumpe 2 ud med een ny pumpe, der kan klare behovet + fremtidige behov (nuværende + 10 – 20%). | 500.000 |
| **Nødgenerator Grønnegade** Der er ikke nødgenerator i [adresse]. Hvis der skal sikres el-forsyning til at pumpe fjernvarmevandet rundt for eksempel ved flere dages nedbrud i elforsyningen som følge af krig, sabotage og oversvømmelse med mere. Derfor skal [adresse] suppleres med en nødgenerator. | 500.000 |
| Nye målere ifm tilslutning af nye forbrugere | 25.000 |
| **Låneoptagelse til anlægsprojekter** | **5.178.346** |

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsen §3 stk. 5.

Endvidere bemærkes , at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse a kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af Jelling Varmeværk, vurderes det på baggrund heraf, at Jelling Varmeværk betaler en årlig garantiprovision på 0,55% af den til enhver tid værende restgæld.

### Sagens videre forløb

Sagen skal behandles i Byrådet

### Historik

#### Kommunaldirektøren indstiller , den 17. februar 2025, punkt 35:

at der gives tilsagn  om en kommunegaranti på 5.178.346 kr. og

at der opkræves en årlig garantiprovision på 0,55% af den til enhver tid værende restgæld

#### Beslutning fra Økonomiudvalget, den 17. februar 2025, punkt 35:

Anbefales.

### Beslutning

Godkendt.

Fraværende: Benjamin Madsen. I stedet mødte Villads Bruun.